**Отан, Туған жер туралы нақыл сөздер:**

**Бауыржан Момышұлының нақыл сөздерінен:**

 v       Жаныңнан күдер үзе соғыспасаң, жауды күйрете алмайсың.

v       Ерлік – елдің қасиеті, жүректілік – жігіттің қасиеті.

v       Сабырлылық алдында дұшпан сасады, сабырсыздан береке қашады.

v       Ел үшін аянба – ерлігіңе сын, жұрт үшін аянба – жігіттігіңе сын

v       Отан үшін отқа түс күймейсің.

«Алтын анам, Отаным, сенен аяр жаным жоқ, сенен үркер күшім жоқ,-деп ер қайратыңа мін дағы, өрге бас»

**М.Әуезов**

 Ата жұрты бұқара

Өз қолыңда болмаса,

Қанша жақсы болса да,

Қайратты туған ер ғаріп

**Асан Қайғы**

Тауды биік демеңдер,

Талаптансаң шығарсың.

Жауды мықты демеңдер,

Ерлік қылсаң жығарсың.

**Н.Байғанин**

 «Тыныш кезде бұзаудай момын бол, ұрыс кезінде аш қасқырдай шап!»

**Рашид-әд-дин**

 «Алып – жауда көрінер,

Байсалды –дауда көрінер» **М.Қашқари**

 «Ердің аты айқаста шығады.» **Ю.Баласағұни**

 «Ердің ұлы – соғыста»

**(Көне ұйғыр жазуы ескерткіші)**

«Батырлардың мықтысы қарушы болады, Жігіттердің сұлуы бауыршы болады»

**Құтып.**

«Қару-жарақ сайланса – ат табылар, қаруын ұмытса - қапасқа түсер»

**М.Қашқари**

Жауды төмен санасаң – басқа шығар:

Жай қалдырсаң елемей аз жауыңды –

Жаулар елді, шағып бір күн тауыңды.

**М.Қашқари**

«Бытырай қашса жау оңбас»

**Ю.Баласағұни**

«Шоқпары бар жауға темір қалқан сайла»

Ю.Баласағұни.

«Бүгін атар оғың болса, ертең жауың оқ ата алмайтындай қыл.»

С.Сарайи.

«Жау көргенде алып ер арыстан болар»

Ю.Баласағұни.

«Қару-жарақ табылса, қарманып мінер табылар.»

А.Йүгінеки.

Сауыт күші –қылышпен қылшылдатып ұрғанда,

Аттың күші – жігітті алып шығып тұрғанда.

Қорқыт.

Жаумен жағаласа түсу оңай, ажырасу қиын.

Рашид-әд-дин.

«Осал көріп көп дұшпанның дүрмегін,

Бос үмітпен қапы қалып жүрмегін.»

Ю.Баласағұни.

 «Жау ақылын тыңдауға болады, алуға болмайды.»

С.Сарайи.

«Қашқан жауды көп қума.»

Ю.Баласағұни.

«Отан үшін күрес –

Ерге тиген үлес»

Мақал

«Отаншылдық – ең ізгі сезім.»

Л.Н.Толстой

«Ең зор ізгі ерліктерді Отанға деген сүйіспешілік туғызған»

Ж.Ж.Руссо

«Өз Отанын жан тәнімен сүю – адамшылықтың асқар шыңы.»

В.Г.Белинский

«Адам жүрексіз өмір сүре алмайтыны сияқты, отансыз да өмір сүре алмайды.»

К.Г.Паустовский

**Шындық, ақиқат туралы**

Тәңірінің бір аты-шындық.

Құран - не ол? Құран зат есім мен етістік. Мұхаммед те сол. Ұлт та солай болса дауа.

**Дін, иман туралы**

Зады, бірегей тұлғаларға, бірегей кітаптарға сын есім жүрмейді. Мұхтар Омарханович Әуезов алдымен - Мұхтар Әуезов, сонсоң барып әлем әдебиетінің классигі.

**Ақын-жазушы туралы**

Қанша атжанды болғанда да екі ат мінген адам алаламай тұрмайды. Бірімен еңбек етсе, бірімен жұмыс қылады. Совхозға - еңбек, әуіліне - жұмыс.

**Еңбек туралы**

Кем талант - кемтар талант.

**Талант, дарын туралы**

От пен түтін, адам мен қылмыс - жатырлас.

**Адам өмірі туралы**

«Сен кетіп барады деп жылайсың - мен қайтып келе ме деп жылаймын». Мен тақылеттестер қалың халықтың құлағын аспандап естілер анықтауыштармен сарсы қылған СССР-дің өтіп-кеткеніне, кетіп кеткеніне сене алмайды.

**Қоғам, мемлекет, заман туралы**

Қит етсе болды америкалап шыға келетін аура етек алды. Бұл өзі мегежіннің інгенмен бой салыстырғанындай.

**Қоғам, мемлекет, заман туралы**

Әр сөздің өз ұяты бар.

**Ар-намыс, ұят туралы**

Жақсы кітап -ұяттың антологиясы.

**Кітап туралы**

Келер қазақтың да ішетін уы мен балы - Абай.

**Ақын-жазушы туралы**

Өтірікті кешіруге болады - тек ақтауға емес.

**Өсек-өтірік туралы**

Дін құрыса - тіл сақтайды, тіл құрыса - үн сақтайды, бәрі құрыса - діл сақтайды (иаһуди-еврейлер, мысалы).

**Дін, иман туралы**

Таранбаған әйелде - бір мекиеннің, таранған әйелде - екі мекиеннің миы бар.

**Әйел, ана туралы**

Экономикалық қауіпсіздіктің мәселесі, ең алдымен, - ұлттық қауіпсіздіктің мәселесі.

**Қоғам, мемлекет, заман туралы**

Тәрбиенің еркіндігі - еркіндікпен тәрбиелеу.

**Тәрбие туралы**

Ұлтжандылықты ауаның деңгейіне көтерген үш халық болса, екеуі " Француздар мен поляктар, екі халық болса - тағы сол екеуі. Ұлтшылдықпен тыныстау олар үшін табиғи нәрсе. Парижде қайтқан Шопеннің жүрегін Варшавадағы шіркеуге мирас қылғаны ұмыт қалмайды. Ал, Американың жалауына шырылдауы қалай?

**Ұлтжандылық туралы**

Келіншектің сұлу кезі - ұйқыдағы кезі. Айтып та болмас әлгінің, айтпай да болмас әлгінің тұсындағы кезі емес. Әсіресе сол кезі емес.

**Әйел, ана туралы**

Кем талант - мүмкіндігінше, шын талант - қалағанынша жазады.

**Талант, дарын туралы**

Қазақтың радиомаразмы: «махаббаттың сүйісненшілігіне бөленіп...»

**Махаббат туралы**

Отау көтеріп оңаша тұрып алмай достастықтың құшағына қойып кету - саяси логикаға қиналып сиысады.

**Достық туралы**

Ең терең идеялар - қиын идеялар. Өнердің түбіне сорпа бетіндегі майдай қалқыған түсінікті идея жетеді. Жазушының бір міндеті - идеяны ашу емес, оны мұзартқа көміп, мұнармен бүркеу. «Шайнап берген ас болмас». Оқушы шыңғырғандай болып қиналса несі ерсі? Алсын қамау терін!

**Идея туралы**

Қазаққа жетпей жүргенді басқаның аузына тосу, Ресейдің әскеріне құрақтай төселу - бұл қай Атымтай жомарттық? Қай көрегендік? Солдаттың ойыны бітті ме - кетсін келген жеріне.

**Отан, туған жер туралы**

Абайда ашу шақырар орам көп. Кейіс шақырар бір орамы: «...қазақ та адам баласы ғой».

**Ақын-жазушы туралы**

Мұқағали:

Екеумізге жүз жүрмейді. Бізге 99 не 101 жүреді.

-Неге? . .

-Біліп тұрып сұрау - Қадырдың еншісі.

**Ақын-жазушы туралы**

Текстің дәмін алудың төте жолы - талмай оқу.

**Ғылым-білім, өнер туралы**

Ақынды прозамен тексеріп алса - теріс емес.

**Ақын-жазушы туралы**

Қазақтай психофизикалық типтің азасын «Жігердей» кемерлейтін күй, «Қаракесектей» шыңғыртар ән жоқ.

**Күй, жыр туралы**

Стилі жоқтың жазғанын оқу - арпа талқанды құрғақ асағандай. Стильсіз жазушы, стилін таба алмаған жазушы - іріге еліктеп көлеңке калькаға барады да, сорпаның сорпасының сорпасы болады.

**Стиль туралы**

Кісілігін жоғалтпаса - жауыңның қайсыбір иттігін кешіруге де бодады.

**Адамгершілік туралы**

Библияның күй басы: алдымен туған сөз еді - сол сөз «құдай» болатын.

**Дін, иман туралы**

Ұяла алмаған - тірі өлік.

**Ар-намыс, ұят туралы**

Есесін жіберген ел - ел емес.

**Ел, халық туралы**

Өнердің өмірден айырмашылығы - өнер өмірден үйренбейді. Өнердің өз өткені, өз бүгіні, өз логикасы мен динамнкасы бар.

**Ғылым-білім, өнер туралы**

Қанша сүмірейткенмен: ой ойламай - сөйлем жоқ.

**Ақыл-ой туралы**

Адамның адамдығын - оның басқаға, басқаларға шын зәрулігімен өлшеуге болады.

**Адамгершілік туралы**

Байлық - барлық болғанда, өнер - мұрат. Байлықтан мұрат шықпаған. Ал, мұрат - тірлік.

**Байлық-кедейлік туралы**

Үлкен арман сабырда жатады.

**Сабырлық туралы**

Сөз - құлын да, ой - жылқы.

**Асыл сөз туралы**

Ел ділімен танылмақ.

**Ел, халық туралы**

Ашық айту - анық айту болғанымен, ақиқатты айту емес.

**Шындық, ақиқат туралы**

Өмір - тән, өнер - жан: тән тұншыкқанда - жан шыңғырады.

Н.Ә.Назарбаев сөөздері:

«Бұл заман білекке сенетін емес, білімге сенетін заман».
\*\*\*
«Заманауи әлемде елдің қуаты ең алдымен азаматтарының білімімен өлшенеді».
\*\*\*
«Сол білімді әжетке, тұрмыс игілігіне жарата білуімен бағаланады».
\*\*\*
«Инемен құдық қазғандай, қиын да күрделі, орасан қажыр-қайрат пен ерік-жігерді талап ететін білімсіз – өмір тұл».
\*\*\*
«Терең білім – тәуелсіздігіміздің тірегі, ақыл-ой – азаттығымыздың алдаспаны».
\*\*\*
«Бүгін қазақстандықтар – жас және серпінді ұлт. Біздің азаматтарымыздың орта жасы 35-тен аспайды».
\*\*\*
«Жас қазақстандық азамат дегені­міз – бұл тек құқық қана емес, бірінші кезекте өзі, өзінің отбасы және біздің Отанымыз үшін ұлы жауапкершілік екенін есте ұстаулары тиіс».
\*\*\*
«ХХІ ғасырда қазақстандықтар Ұзақ жасаушылар Ұлты болуы тиіс».
\*\*\*
«Денсаулықты бірінші кезекте адамның өзі қалыптастыруы керек».
\*\*\*
«Мен сіздерді және барлық студент­терді біздің олимпиадашыларымыздың жеңісі құрметіне зиянды әдеттерден бас тартуға шақырамын, спортпен айналысыңыздар, саламатты өмір

салтын ұстаныңыздар».
\*\*\*
«Біз «білім – ғылым – инновациялар» үштігі билеген постиндустрия­лық әлемге қарай жылжып келеміз».
\*\*\*
«Мен біздің халықтық игілігіміз болып табылатын қазақстандық табыс­тың үш кілті туралы еске сала кеткім келеді.

Бірінші. 140 этностың басын құрайтын барлық қазақстандықтардың бірлігі – бұл ғаламат құндылық.

Біздің міндетіміз – оны қорғау, сақтау және байыту.

Біз әлемдік мұхитта өз бағытымен аман-есен жүзіп келе жатқан қайығы­мыз­ды ешкімнің шайқауына жол бер­мейміз.

Екінші. Біздің барлығымызға және әрқайсымызға тән тағаттылық.

Этностық және діни айырма­шы­лық­ты байыппен түсіну және құрметпен қабылдау.

Осының арқасында біздің әр­алуан­ды­ғымыз біздерді бөлмейді, қайта бірік­тіреді.

Егер біздің тағаттылығымыз болмаса, онда біздің қайығымыз бағытынан ауытқып кетуі ықтимал және әрі қарай апаттан қорғалмайтын болады.

Біз апатқа ұшырап, «SOS» белгісін беретін теңіз саяхатшыларына айналамыз.

Үшінші. Бұл тарихи тағдыры­мыздың ортақтығы.

Біздің мақсатымыз – өзгермелі әлемдегі жаңа жағдайларда тек тірі қалу емес, сондай-ақ бұрынғы табыс­тарымызды нығайта, осы жаңа әлемге өзіміздің ықпал ету мүмкіндігімізді кеңейте отырып, дамуымызды жал­ғастыру.

Тек осы біздің құндылық­тары­мызды нығайта және көбейте отырып қана біз әр қазақстандық отбасы үшін қауіпсіз және бақытты болашақ құра аламыз».
\*\*\*
«Біздің еңбексүйгіштігіміз біздің екінші құнды жеңісіміз болып табылады».
\*\*\*
«Қазақстандықтар елдің өркендеуі әр азаматтың еңбегіне, оның біліміне, жауапкершілігіне байланысты болып табылатын біртұтас және бөлінбейтін отбасы».
\*\*\*
«Жұмыс істегісі келгендердің бәрі жұмыс табады және бір емес, екі жұ­мыс тауып, еңбекақы алу мүмкіндігі бар. Тек ниет болуы керек».
\*\*\*
«Біздің адамдарымыз өзге елдерде не болып жатқанын жиі ұмытып кетеді».
\*\*\*
«Ал біздің Қазақстанда әркімнің тұрақты өмір сүріп және отбасын асырап қана қоймай, балаларына білім беріп және болашақты жоспарлау мүмкіндігі бар».
\*\*\*
«Дамыған елдердегі ең басты қағидат мынандай – жұмыс адамды емес, адам жұмысты іздейді».
\*\*\*
«Егер біз өмір сапасының әлемдік жоғары үлгі-қалыптарына жетеміз десек, онда соған сәйкес еңбек ету қажет.
Сондықтан да тәртіп пен еңбек сапасы айрықша маңызға ие болуда».
\*\*\*
«Мемлекет халықтың әл-ауқатының деңгейін арттыру үшін қаншалықты күш-жігер жұмсаса да, егер әрбір қа­зақ­стандық өз тағдырының еңбек­сүй­гіш қожайынына айналмаса, ел­дегі бар жақсылардың бәрін қадірлеп, оларды

одан әрі еселемесе, ол артпайды».
\*\*\*
«Бүгінде әр қазақстандық өзді-өзінен елімізге жақсы болып, біздің Отаны­мыздың дәулеті артуы үшін мен не істедім деп сұрауы керек.
Егер әр азамат осылай пайымдайтын болса, бүкіл еліміз өзінің дамуына қарқын қосарына менің сенімім мол».
\*\*\*
«Қараңыздар, Жапония, Қытай, Оң­түстік Корея, Сингапур, Малайзия сияқты елдер өздерінің идеялары мен технологияларын шебер орындауының, өздерінің тиянақтылығы мен еңбегінің арқасында табыстарға жетіп отыр».
\*\*\*
«Сендердің білімдерің – ол сендердің еңбектеріңнің нәтижесі.

Сендер өздігінен білім алуға неғұр­лым көбірек еңбектенсеңдер, соғұрлым көбірек білетін боласыңдар».
\*\*\*
«Бүкіл өмір бойы оқу ендігі жерде балама емес, асқан қажеттілік" дейді Гарвард университетінің нақылдары­ның бірі.

Соған байланысты, сендер алатын сапалы білім бар болғаны жолашар интеллектуалдық капитал болып табылады.

Сендерге өзді-өздеріңмен үздіксіз жұмыс істеп, өз білімдеріңді, кәсіби құзырлылықтарыңды арттыру қажет.

Неміс философы Зиммельдің айтуынша, «білімді адам – ол өзі білмей­тінді қайдан табуға болатынын бі­летін адам».

Мен сендерді Интернет алмастыра алмайтын белсенді түрде жан-жақты дамуға, спортпен, өнермен айналысуға, шет тілдерді үйренуге, отандық және әлемдік әдебиеттің терең мұраларын танып-білуге шақырамын.

Сендердің бәрің лайықты өмірдің, әл-ауқаттың, жаңа өмір сапасына қол жеткізудің тек еңбек арқылы ғана келетінін есте сақтауларың керек».
\*\*\*
«Заманымыздың заңғар жазушысы Мұхтар Әуезов «Халық пен халықты, адам мен адамды теңестіретін – білім» деген.

Біз өрлеуді өмірінің өзегі еткен халықпыз.

Мына заманда «Өнердің кілтін тапқан ғана өрге шабады».

Сендер, тәуелсіз Қазақстанның келешегі үшін тарихи жауапкершілік арқалайтын азаматсыңдар.

Осы жауапкершілікті сезіне бі­ліңдер».
\*\*\*
«Біздің қоғамда адал еңбекті терең біліммен ұштастырған ғана табысқа жете алатынын қаперден шығармаған абзал».
\*\*\*
«Сендер, тәуелсіз қазақ елінің білімді жастары, өз соқпақтарыңды салып, оны елді дамуға бастайтын даңғылға айналдыруға тиіссіңдер»!
\*\*\*
«Беталысы күнде өзгерген алмағайып дүниеде адамзат үшін ешқашан өзгермеген, өзгермейтін темірқазықтар бар. Ол – білім! Ол – еңбек!

Ел болашағының баянды болмағы баста бұлықсыған білім мен қолда ойнаған еңбекке байланысты».

Елбасының Назарбаев Университеті студенттері алдында сөйлеген сөздерінен. 2012 жыл, 6 қыркүйек.
\*\*\*
«Осы Ұлыстың ұлы күнінде мен ендігі сөзімді елімізбен бірге Кемелдік кезеңге қадам басқан жастарға арнаймын.

Біз сендердің білікті маман, болашағы жарқын отаншыл азамат болып өсулерің үшін барлығын жасап келеміз.

Біз сендер үшін білім беру мен ғылымның ең озық жүйесін жасаудамыз.

Сендердің алдарыңнан ата-бабаларың армандап көрмеген ғаламат мүмкіндіктер ашылуда.

Біздің жеңісті жолымыз бен жасампаз дәстүрімізді сендер лайықты жалғастыруға тиіссіңдер!

Тәуелсіздіктің 20 жылында жасалған бар жақсылық Сендерге арналды!

Елдік пен Тәуелсіздіктің Киелі көк Туын ХХІ ғасырда асқақтата желбірететін –жастар, сендер боласыңдар!

Ел бірлігін көздің қарашығындай сақтаңдар!

Қуатты Қазақстанның құтты іргесін қалаушы біздің буынның абыройлы аманатына лайық бола біліңдер!

Сонда ғана Қазақстан жас ұрпақтың жанқияр еңбегі арқылы өркендейтін болады деп сенемін.

Тарих тоғыстырған, тағдыр табыстырған бүгінгі ұлы күнге біз берік сеніммен жетіп отырмыз:

Бұл дәуір бізді таңдады.

Біз берілген тарихи мүмкіндікті тамаша пайдалана білдік. Келер ұрпақ та солай етуі керек.»

Қазақстан Республикасының Президенті-Елбасы Н.Ә.Назарбаевтың Қазақстан Республикасы Тәуелсіздігінің 20 жылдығына арналған салтанатты жиналыста сөйлеген сөздерінен.15.12.2011ж.

\*\*\*

«Сіздер оқу бітіріп, елге еңбек сіңіретін кездеріңізде мына ғалам өзгеше болады. Білім мен ғылымның заманы болады.»

«Бүгінгідей жаһандану жағдайында мемлекет мен адам озық, бәсекеге сай болуы үшін, ең бірінші білім мен ғылым өркендеуі қажет.»

«Біздің жастарымыз ғылым мен білімге ұмтылып, елдің болашағын ойлайтын болса, келешегіміз кемел, тәуелсіздігіміз баянды болады.»

Қазақстан Республикасының Президенті Н.Ә.Назарбаевтың Қазақстан Республикасы Президенті стипендиаттарының иегерлері-магистранттармен кездесуінде сөйлеген сөздерінен.30.09.2011ж.

Сендердің тың бастамаларыңды мен әрқашан қолдаймын!

Қазақстан қай мағынасынан алғанда да жас мемлекет.

Ел азаматтарының 5 миллионға жуығы 14 пен 29-дың аралығындағы жастар.

Тәуелсіздіктің алғашқы күндерінен бастап жастар мәселесі менің де мемлекеттің де ең басты назарында болды.

Бұл салада «Болашақ», «Жасыл Ел», «Жастар - Отанға», «Дипломмен ауылға», «Жастар тәжірибесі», «Жас мамандар қоры» сияқты көптеген мемлекеттік бағдарламалар жүзеге асырылып отыр.

2020-жылға дейін жас отбасыларға арнап 1,2 миллион шаршы метр тұрғын-үй салуды тапсырдым.

Бұл құрғақ цифрлар ғана емес, әрбір көрсеткіштің артында орасан еңбек пен сендерге шексіз қамқорлық жатыр.

Мен осынау еңбектің жемісі мен қамқорлықтың жылуын жастардың жақсы білетініне кәміл сенемін.

\*\*\*

Бірақ, біз ешуақытта мойыған жоқпыз.

Жеріміз бай, халқымыз сауатты, жастарымыз отан сүйгіш болды. Арманым орындалды.

Қазіргі күндерге жету үшін біздің буын, сендердің әкелерің, аталарың көп тер төкті.

Елдің сыртын жаудан, ішін даудан аман алу үшін деп күндіз-түні тынбай жұмыс істедік.

\*\*\*

Қазақстан – халқы татулыққа ұйыған, жастары жасампаздыққа ұмтылған елге айналды.
Бір буын ауыспай-ақ, мүлдем басқа сипаттағы жаңа ұлт, жаңа ел болдық.
Күллі әлем таныған, құрметтеп төріне оздырған беделді мемлекетпіз.
Мұның бәрі бір күнде, бір сәтте бола салған жоқ.

\*\*\*

Барша халқымыздың ең басты құндылығы – Тәуелсіздік!

Біз – көшпенділердің ұрпағымыз, ат үстінде жүрген елміз.

Ержүрек халықтың жалғасымыз.

Естеріңде болсын, тарихта қазақты ешкім ешуақытта жаулап алған жоқ. Жаулап алғысы келгендер ел ішіне іріткі салды.

Бүгінгі тәуелсіз елімізде қазақтың ішкі бірлігі сақталуға тиіс.

Біз бір ұлтпыз, қанымыз бір, жанымыз бір.

Сыртта жүрсек те, іште жүрсек те, барлық мәселені бірлесіп шешуге тиіспіз.

Ешуақытта басқа ұлттың, басқа діннің адамдарын ренжітуге болмайды. Қандай жаманшылықты өзіңе тілемейсің, басқаларға да сондай тілекші бол. Қазақстандықтардың барлығы бір-біріне тілеулес болғаны жөн.

Басқа ұлт болса да, оларда Қазақстанның төлқұжаты бар, осы елде туып-өсті.

Бөтеніміз емес. Қоғамның барлық жүгін бірге көтерісіп келеді. Зауыт, фабрикаларды бірге салып жатырмыз.

Бірлігіміз болса, біз бір-бірімізді сыйлаймыз. Бұған дейін осылай болған, бұдан кейін де солай болуға тиіс.

Енді тура бір айдан соң ел тәуелсіздігінің 21 жылдығын атап өткелі отырмыз.

Асылын ардақтай білетін халқымыз тәуелсіздіктің қадірін бір сәт те түсірген жоқ.

Тұғырын нығайтып, түтінін түзу ұшыруға барын салып келеді.

Алға, Қазақстан! Алға, Жас Отан!

Қазақстан Республикасының Президенті, "Нұр Отан" ХДП Төрағасы Н.Назарбаевтың "Жас Отан" Жастар қанатының II съезінде сөйлеген сөзі (Астана, 2012 жылғы 16 қараша)

***Адамгершілік туралы нақыл сөздер:***

Үш-ақ нәрсе адамның қасиеті: ыстық қайрат, нұрлы ақыл, жылы жүрек.

**Абай Құнанбаев**

Ақыл, қайрат, жүректі бірдей ұста,

Сонда толық боласың елден бөлек.

                                                                                                              **Абай Құнанбаев**

Аз сөйлер де, көп тыңдар хас асылдың баласы.

                                                                                                              **Махамбет Өтемісұлы**

Ақын бойына адамгершілік қана жарасады. Екеуінің біріне ақау түссе - алдымен ақындық өледі.

                                                                                                             **Ғабит Мүсірепов**

Сұлулық, әдептілік, білімділік, сезімділік, ерлік, даналық - бәрі де жеке  адамның меншігінде емес, ең алдымен, елдің, халыктың еншісі.

                                                                                               **Ғабит Мүсірепов**

Өзі таза адам өзгеге күйе жаға алмайды. Күйе жағу үшін өзінде күйе болу керек.

                                                                                                                 **Ғабит Мүсірепов**

Адалдық: өзі алданса алданар, өзі ешкімді алдамас.

                                                                                                                 **Ғабит Мүсірепов**

Махаббат, достық, бауырмалдық - адамның ең бір асыл қасиеттері.

                                                                                                                **Ғабит Мүсірепов**

Адамшылықтың сұлтаны.

**Сағат Әшімбаев**

Шын көңілден айтылған тілекке - шындықпен жауап беру парыз.

**Мұхтар Әуезов**

Жомарт бергенін айтпас.

**Мақал - мател**

Ел адамымен сөйлессең - ауыл-аймағын айтады, қала адамымен сөйлессең - үйіндегі жиған-тергенін айтады, қыр адамымен сөйлессең - бота менен тайлағын айтады, ал тексізбен сөйлессең - қайдағы-жайдағы аузына келгенін айтады.

**Би-шешендер**

Адамның басшысы - ақыл, жетекшісі - талап, шолғыншысы - ой жолдасы - кәсіп, қорғаны - сабыр, қорғаушысы - мінез.

**Би-шешендер**

Шешен сол - сөйлер сөзден қамалмаса,

Жақсы сол - істер ісін тәмамдаса.

**Шал Құлекеұлы**

Бүтін тұрған бұзылмай.

Отыз екі тіспен тең.

Айдынды жақсы аймен тең

Жомарт жігіт баймен тең,

Шешен жігіт дүрмен тең

**Шал Құлекеұлы**

Тұзаққа түскен бұлбұлдан еркін жүрген торғай артық.

**Төле би Әлібекұлы**

Нәрестенің бесігі - кең дүниенің есігі.

**Төле би Әлібекұлы**

Келген қонаққа достық көңіл, қонақжайлық пейіл таныту - үй иесінің борышы.

**Тоқсары**

Айнымай тұтқан жолың болсын мынау -

Азаттық, ағайындық, тендік сұрау.

Тайсалмай дұрыстыққа жаның қисаң,

Борышы адамдықтың сонда тұр-ау.

**Міржақып Дулатов**

Адамның алдымен адам сипаты болуға тиіс.

**Міржақып Дулатов**

Ағаң келсе - ардақтап атын байлағандай, қонағың келсе - құрметтеп, көңілін жайлағандай тындырымды ісің болғанға не жетсін.

**Әйтеке Байбекұлы**

Арам табақтан адал ас өтпейді.

**Жанақ Сағындықұлы**

Қам көңілдің қайғысына дауа бол,

Жолда шаршап шалдыққанға сая бол.

**Қожа Ахмет Йассауи**

«Сіз» - әдеп, «біз» - көмек.

**Мақал - мәтел**

Базарда мың кісі кездеседі, әркім сүйгеніне сәлем береді.

**Мақал - мәтел**

Сәлемнің де сәті бар.

**Мақал – мәтел**

Кісі болар кісінің - кісіменен ісі бар, кісі болмас кісінің - кісіменен несі бар.

**Би-шешендер**

Кімде-кім халқынан алмаса тәлім,
Оны үйрете алмас ешбір мұғалім.

**Жүсіп Баласағұн**

Басқаларды үйрете жүріп біз өзіміз үйренеміз.

**Луций Анней Сенека**

Ештеңе туралы сұрамайтын адам ештеңе үйренбейді.

**Фуллер Тори Эдвин**

Өзіңді қарапайым жылы лебізіңмен силата білмесең,
құр қаталдықтан түкте шықпайды.

**Чехов Антон Павлович**

«Мен еш уақытта өз оқушыларыма еш нәрсе үйретпеймін
~ тек қана олардың оқуы үшін жағдай жаратамын»
**Альберт Эйнштейн**

"Халықтың кемеліне келіп өркендеп өсуі үшін
ең алдымен азаттық пен білім қажет".

**Шоқан Уәлиханов**

Адамды тәрбиелеу – демек оның ертеңгі қуанышқа
ие болатын келешек жолын тәрбиелеу.

**Макаренко Антон Семенович**

«Мұғалім ісі сырттай қарапайым болғанмен –
тарихтағы ең ұлы істің бірі"

**Ушинский Константин Дмитриевич**

Құт берекең- атаң қымбат,
Аймалайтын анаң қымбат.
Мейірімді апаң қымбат.
Асқар тауың- әкең қымбат.

**Қазыбек би**

Бiр әрiп үйреткенге40 жыл сәлем бер.
Ұстаз – анаңдай ұлы.
Ұстаз ұстаз емес өзшәкiртi ұшiн күймесе,
шәкiрт шәкiрт емес өз ұстазын сүймесе.
Ана мейiрiмiмен ұстаз мейiрiмi егiз.
Ұстазы жақсының ұстамы жақсы.
Мектеп –кеме,бiлiм – теңiз.
Барар жерге тез жетемiз.
Ана тілі халық болып
жасалғаннан бері жан дүниесінің айнасы,
өсіп-өніп, түрлене беретін,
мәңгі құламайтын бәйтерегі .

**Жүсіпбек Аймауытұлы**

Ана тілің – асылың,
оны білмеген – масылың.

**Қадыр Мырза Әлі**

Ал екінші бақытым – тілім менің
Тас жүректі тіліммен тілімдедім.
Кей-кейде дүниеден түңілсем де,
Қасиетті тілімнен түңілмедім…

**Мұқағали Мақатаев**

Адамның адамдық,
ұлттың ұлттық ең жоғарғы қасиеті –
тіл өткірлігі мойымасын,
тіл сұлулығы кемімесін!

**Ғабиден Мұстафин**

Ана тілінен айырылған адам өз халқы жасаған мәдени мұраның
бәрінен құралақан қалады.

**Ғабит Мүсірепов**

Бұл дәуірде өз тілін, әдебиетін білмеген,
қадірлемеген адам толық мәнді интеллигент емес деуге де болады.
Себебі, ол қандайлық мамандық
білімі болса да, рухани ой
тәрбиесінде сыңар жақ азамат болады.

**Мұхтар Әуезов**

Ана тілі – жүректің терең сырларын, басынан кешкен дәуірлерін,
қысқасы, жанның барлық толқындарын ұрпақтын-ұрпаққа жеткізіп сақтап отыратын қазына…

**Жүсіпбек Аймауытов**

Тіл — жұрттың жаны.
Тілінен айырылған жұрт — жойылған жұрт.
**Халел Досмұхамедұлы**

Ана тілін ұмытқан адам өз халқының өткенінен де, болашағынан да қол үзеді.

**Ғабит Мүсірепов**

Қазақ мектебіндегі бала келешекте қай мамандыққа барам десе де,
ең алдымен өзінің ана тілін, әдебиетін сүюі шарт.
Сол сүюді орта мектеп табалдырығын аттаған соң да,
мамандық, білім беретін жоғары мектепке
ауысқанда да асыл қасиетіндей сақтауы керек.

**Мұхтар Әуезов**

Бұл дәуірде өз тілін, әдебиетін білмеген,
қадірлемеген адам толық міндң интеллигент емес деуге болады.
Себебі ол қандайлық мамандық білімі болса да рухани,
ой тәрбиесінде сыңаржақ азамат болады.

**Мұхтар Әуезов**

Тіліңді жоғалту,су қараңғы көзсіз қалғаныңнан да өткен қасірет.
**Жалау Мыңбаев**

«Тіл – әр халықтың кешегі жүріп өткен жолын,
бүгінге жалғасқан ғұмырының ертеңге апарар
мүддесін бейнелеуші,яғни бар тарихының куәгері, деректі көзі»

**Сәрсен Аманжолов**

“Ұлттың тілі — сол ұлттың жаны, жан-дүниесі.
Ол жүректі соқтыртып тұрған қан тамыры сияқты.
Егерде қан тамыры жабылып қалса,
жүрек те соғуын тоқтатпай ма?”

**Мұхтар Әуезов**

Әлем әдебиетіндегі әйгілі жүз кітапты
емін-еркін бар бояуымен төгілтіп
түсіретін тіл – қуатты тіл, қазақ тілі – сондай тіл.

**Нұрсұлтан Әбішұлы Назарбаев**

Сөз сайыста жеңілген де бір – тілі кесілген де бір.
Тоқсары Адамның адамшылығы – ақыл, ғылым, жақсы ата, жақсы ана, жақсы құрбы, жақсы ұстаздан болады.
Адам баласы адам баласынан ақыл, ғылым, ар, мінез деген нәрселермен озады.

Жұмысы жоқтық,
Тамағы тоқтық,
Аздырар адам баласын.

Тіл жүректің айтқанына көнсе, жалған шықпайды.

Ақылмен ойлап білген сөз,
Бойына жұқпас, сырғанар.
Ынталы жүрек сезген сөз,
Бар тамырды қуалар.

**Абай**